kardosdrur/scandi-wiki huggingface dataset:
Hans Egedes statue

Hans Egedes statue er et monument i Nuuk, Grønlands hovedstad. Det hylder den dansk-norske missionær Hans Egede, som flyttede til bostedet i 1728. Statuen står på et højdedrag over Vor Frelser Kirke i den historiske del af byen, Kolonihavnen.

Statuen er en kopi af August Saabyes Hans Egede-skulptur udenfor Marmorkirken i København.

Det var grønlænderne selv, der samlede ind til statuen, mens den var støttet af nogle danske kirkemenigheder.

Kontrovers 
Statuen af Hans Egede i Nuuk blev den 21. juni 2020, Grønlands nationaldag, overhældt med rød maling og påskrevet »Decolonize«. To dage efter blev en 30-årig mand sigtet i forbindelse med hærværket. Samme dag foreslog det grønlandske folketingsmedlem Aki-Matilda Høegh-Dam at statuen skulle fjernes og sendes til et museum. Den 30. juni 2020 blev statuen af Hans Egede ved Marmorkirken i København overhældt med rød maling. Vedrørende statuen i Nuuk blev der den 21 juli 2020 afholdt en afstemning om hvorvidt den skulle blive stående. Afstemningen foregik elektronisk og ved brev og var forbeholdt de cirka 23.000 borgere i Sermersooq Kommune. Udslaget blev at et flertal på 921 personer stemte for at beholde statuen på fjeldtoppen, mens 600 stemte for at flytte den.

Statuen blev nævnt i en video af DR-Nyheder som forklarer omstændighederne omkring begivenheden.

Referencer 

Bygninger, konstruktioner og anlæg i Nuuk
Statuer
Qernertunnguit

Qernertunnguit er et kvarter i Nuuk, Grønlands hovedstad. Kvarteret hører sammen med Quassussuup Tungaa og ligger i den nordvestlige del af byen, ud mod Godthåbsfjorden.

Transport 
Nuup Bussiis linje 3 forbinder kvarteret med Nuuk Centrum.

References 

Forstæder, bydele og kvarterer i Nuuk
Quassussuup Tungaa

Quassussuup Tungaa er et kvarter i Nuuk, Grønlands hovedstad. Sammen med Qernertunnguit er det beliggende i den nordvestlige del af byen, ud mod Godthåbsfjorden.

Transport 
Nuup Bussii forbinder kvarteret med Nuuks centrum.

Referencer 

Forstæder, bydele og kvarterer i Nuuk
Nuuk Turistkontor

Nuuk Turistkontor ligger i Godthåb, Grønlands hovedstad. Det blev bygget i 1992 for at huse Grønlands Turist- og Erhvervsråd. Formålet var ikke blot at give information til turister, men også at gøre det til en attraktion i sig selv med et stort juletræ og julemandens postkasse, som breve der sendes til 2412 Julemanden havner i.

Henvisninger 

Turistkontor
Turisme
Brættet

Brættet (grønlandsk: Kalaaliaraq or Kalaalimineerniarfik (egl. "den lille grønlænder")) er et marked for frisk kød og fisk i de fleste Grønlandske byer, inklusive Nuuk, Grønlands hovedstad, i byens centrum. 

Brættet i Nuuk har tidligere ligget i den historiske bydel tæt ved Kolonihavnen men blev flyttet til nye og moderne lokaler i 2010. Det skyldes bl.a., at hygiejnestandarden på det gamle bræt ofte var genstand for kritik fra myndighederne.

På markedet forhandles frisk fisk (rødfisk, torsk, havkat, hellefisk, helleflynder og – som sæsonvarer – stenbider og laks), hval, rensdyr, moskusokse og sælkød,, lomvie og edderfugl. Stedet spiller en vigtig rolle som et socialt forum for mange indbyggere, svarende til en landsbybrønden i andre dele af verden. Selvom isbjørn er en sjældenhed i Godthåbsfjorden og i kystegnene i det sydvestlige Grønland, hænder det, at der kan købes bjørn på brættet.

Henvisninger 

Nuuk
Indkøbscentre
Herrnhuthuset

Herrnhuthuset er en historisk bygning i Godthåb, Grønlands hovedstad. Bygningen blev opført i 1747. Den var station for den Herrnhutiske Brødremenigheds mission i Grønland, hvorfra missionærernes aktiviteter langs den grønlandske vestkyst udgik. Bygningen har tidligere huset Grønlands Universitet, før dette flyttedes til universitetsparken, Ilimmarfik.

Placering 
Bygningen ligger i den sydlige del af byen, vest for Dronning Ingrids Hospital. Med sin placering på spidsen af en større halvø har bygningen udsyn over Godthåbsfjorden. Lige nord for bygningen er der en kirkegård.

References

Bygninger, konstruktioner og anlæg i Nuuk
Brad Rusin

Brad Rusin (født 5. september 1986) er en amerikansk professionel fodboldspiller, der spiller for Indy Eleven. Han har tidligere spillet i Danmark hos HB Køge.

Eksterne henvisninger 

Fodboldspillere fra USA
Fodboldspillere fra HB Køge
Personer fra Indiana
Fodboldspillere fra Vancouver Whitecaps
Udmurtisk (sprog)

Udmurtisk (på dansk også votjakisk og udmurt) er et uralsk sprog som tales i Republikken Udmurtien, Rusland, hvor det har officiel status ved siden af russisk.

Sproget er modersmål for ca. 340.000. Sproget fik for nylig bredt kendt, da en gruppe bedstemødre, "Buranovskie Babusjki", vandt det russiske melodigrandprix 2012 med en sang sunget på udmurtisk og engelsk.

Alfabet 
Sproget skrives med det kyrilliske alfabet og har i forhold til russisk 5 ekstra bogstaver(Ӝ/ӝ, Ӟ/ӟ, Ӥ/ӥ, Ӧ/ӧ, og Ӵ/ӵ).

Kilder

Eksterne henvisninger 

Det udmurtiske alfabet og udtale
Mikhail Zhivlov: "Studies in Uralic vocalism I: A more economical solution for the reconstruction of the Proto-Permic vowel system" (Journal of Language Relationship • Вопросы языкового родства • 4 (2010) • Pp. 167–176) 
Udmurtiens Universitet (udbyder udmurtiskkurser for engelsk talende) 

Permiske sprog
Sprog i Rusland
Republikken Udmurtien
EEST

Eastern European Summer Time (EEST) (Østeuropæisk sommertid) er en af betegnelserne for den sommertidsperioden i den tidszone, der er tre timer foran UTC, den koordinerede universaltid. Om vinteren er det EET, der gælder i den zone.

Siden 1996 har man i Europa været enige om at skifte til sommertid den sidste søndag i marts og skifte tilbage den sidste søndag i oktober.

Anvendelse 
 , fast siden 1979
 , fast siden 1979
 , brugte 1981-1989 Moskva sommertid, men har siden 1989 fast brugt EEST
 , fast siden 1981
 , fast siden 1975
 , brugte 1981-1989 Moskva sommertid, men har siden 1991 fast brugt EEST
 , fast siden 1948
 , fast siden 1985
 , brugte 1981-1989 Moskva sommertid, men har siden 1989 fast brugt EEST
 , fast siden 1984
 , brugte 1981-1989 Moskva sommertid, men har siden 1989 fast brugt EEST, dog i 1998 
 , brugte 1932-1940 og 1981-1989 Moskva sommertid, men har siden 1991 fast brugt EEST
 , fast 1932-1940 og siden 1979
  – , brugte 1981-1990 Moskva sommertid, men har siden 1989 fast brugt EEST, som standard siden marts 2011
 , fast siden 1983
 , EEST i 1970-1978, 1979-1983 Moskva sommertid, men har siden 1985 fast brugt EEST
 , brugte 1981-1989 Moskva sommertid, men har siden 1992 fast brugt EEST

Desuden blev EEST brugt i 1991 i både Moskva- og Samara-tidszonerne i Rusland.

Tidszoner
Thomas Sørensen (fodboldspiller, født 1984)

Thomas Sørensen (født 1. august 1984) er en dansk professionel fodboldspiller, der spiller for Hvidovre IF.

Han er tvillingebror til en anden dansk fodboldspiller Andreas Sørensen.

Karriere 
I sæsonen 2012/13 spillede Sørensen for Akademisk Boldklub i 1. division, men fik ikke forlænget aftalen med klubben, da den et-årige kontrakt udløb i sommeren 2013.

Han skiftede herefter til islandske ÍA Akranes i juli, hvor han skrev under på en kontrakt for resten af 2013.

I januar 2014 blev det offentliggjort, at han havde skrevet under på en etårig kontrakt for resten af 2014 med Lyngby Boldklub.

Referencer

Eksterne henvisninger 
 

Fodboldspillere fra Danmark
Fodboldspillere fra HB Køge
Fodboldspillere fra Herfølge Boldklub
Fodboldspillere fra Ølstykke FC
Fodboldspillere fra ÍA
Fodboldspillere fra Lyngby Boldklub
Fodboldspillere fra Akademisk Boldklub
FA Cup 1885-86

Football Association Challenge Cup 1885–86 var den 15. udgave af Football Association Challenge Cup, nutildags bedre kendt som FA Cup. Turneringen blev afviklet som en cupturnering med deltagelse af 130 klubber. Den første kamp blev spillet den 10. oktober 1885, og finalen blev afviklet den 3. april 1886 på Kennington Oval i London, hvor Blackburn Rovers FC og West Bromwich Albion FC spillede 0-0. I omkampen en uge senere i Derby vandt Blackburn Rovers FC med 2-0. Det var tredje gang, at Blackburn Rovers vandt FA Cup'en.

Resultater

Blackburn Rovers' vej til sejren

Første runde 

Første runde blev spillet i perioden 10. oktober – 9. november 1885 og havde deltagelse af 130 hold, der spillede om 65 pladser i anden runde, heraf stillede syv af holdene dog ikke op.

Anden runde 

Anden runde blev spillet i perioden 14. – 28. november 1885 og havde deltagelse af 64 hold, der spillede om 33 ledige pladser i tredje runde. Heraf var to hold, Clapham Rovers FC og Romford FC oversiddere i anden runde og gik dermed videre til tredje runde uden kamp.

Tredje runde 

Tredje runde blev spillet i perioden 5. – 19. december 1885 og havde deltagelse af de 34 hold, der var gået videre fra anden runde, og som spillede om 19 ledige pladser i fjerde runde. Fire af holdene var oversiddere i denne runde, Brentwood FC, Old Carthusians FC, Redcar FC og West Bromwich Albion FC, og de gik dermed videre til fjerde runde uden kamp.

Fjerde runde 

Fjerde havde deltagelse af 18 af de 19 hold, der gik videre fra tredje runde, idet Old Wykehamists FC havde trukket sig. Holdene spillede om 16 ledige pladser i femte runde. Det betød, at følgende 14 hold var oversiddere i denne runde og derfor gik videre til femte runde uden kamp: Blackburn Rovers FC, Bolton Wanderers FC, Burslem Port Vale FC, Church FC, Davenham FC, Middlesbrough FC, Notts County FC, Old Carthusians FC, Old Westminsters FC, Redcar FC, Small Heath Alliance FC, South Shore FC, Staveley FC og Swifts FC.

Femte runde 

Femte runde havde deltagelse af de 16 hold, der gik videre fra fjerde runde, og holdene spillede om otte ledige pladser i kvartfinalerne.

Kvartfinaler 

Kvartfinalerne havde deltagelse af de otte hold, der gik videre fra femte runde, og holdene spillede om fire ledige pladser i semifinalerne.

Semifinaler 

Semifinalerne havde deltagelse af de fire hold, der gik videre fra kvartfinalerne.

Finale

Kilder / eksterne henvisninger 
 RSSSF – 1884–85 FA Cup  
 The FA – FA Cup – Past results

Noter 

Sæsoner i FA Cup
Fodbold i 1885
Fodbold i 1886
Jerzy Skolimowski

Jerzy Skolimowski (født 5. maj 1938 i Łódź) er en polsk filminstruktør, manuskriptforfatter og skuespiller.

Udvalgt filmografi 
Som instruktør
 Le départ (1967)
 Le avventure di Gerard (1970)
 Konge-dame-knægt (1972)
 Skriget (1978)
 The lightship (1985)
 Cztery noce z Anna (2008)
 Essential killing (2010)

 Som manuskriptforfatter
 Kniven i vandet (1962)

 Som skuespiller
 Mars Attacks! (1996)
 The Avengers (2012)

Eksterne henvisninger 

 

Skuespillere fra Polen
Dramatikere fra Polen
Filminstruktører fra Polen
Manuskriptforfattere
Personer fra Łódź
Ronnie Bendtsen

Ronnie Lars Bendtsen (født 23. maj 1984) er en dansk professionel fodboldspiller, der spiller for Roskilde FC, men tidligere har spillet for FC Vestsjælland, hvorfra han blev solgt i vinteren 2014.

Karriere 
I januar 2014 blev det offentliggjort, at Ronnie Bendtsen skiftede til FC Roskilde.

Referencer

Eksterne henvisninger 

 Ronnie Bendtsen  på fc-roskilde.dk

Fodboldspillere fra Danmark
Fodboldspillere fra HB Køge
Fodboldspillere fra Næstved BK
Fodboldspillere fra Køge Boldklub
Fodboldspillere fra Brøndby IF
Fodboldspillere fra Ringsted IF
Fodboldspillere fra FC Vestsjælland
Fodboldspillere fra FC Roskilde
Bideo

Bideo.dk er en webportal med video- og tv-udsendelser om EU og Europa. Den giver adgang til over 100 titler, der alle omhandler europæiske spørgsmål af politisk eller kulturel art, samt de udvalgte udsendelser. Alle kan levere materiale til portalen, omend det først skal godkendes af en administrator. Bideo.dk bruges i mange sammenhænge, bl.a. i forbindelse med undervisning.

Bideo.dk er et ikke-kommercielt projekt, der er gratis at benytte og finansieret af Europanævnet.

Eksterne henvisninger 
 bideo.dk

Internetportaler fra Danmark
Patrick Hansen

Patrick Hansen (født 15. april 1991) er en dansk professionel fodboldspiller, der spiller i Næstved Boldklub i 1. division og har opnået over 100 kampe. Han har inden da spillet for HB Køge i superligaen.

Karriere 
I juli 2012 blev det offentliggjort, at Patrick Hansen skiftede til Næstved, hvor han skrev under på en halvårig amatøraftale.

Referencer

Eksterne henvisninger 
 Patrick Hansens profil på HB Køges hjemmeside 

Fodboldspillere fra Danmark
Fodboldspillere fra Herfølge Boldklub
Fodboldspillere fra HB Køge
Tobias Thomsen

Tobias Bendix Thomsen (født 19. oktober 1992) er en dansk professionel fodboldspiller, der spiller, hovedsageligt som angriber, for fodboldklubben Hvidovre IF i 1. division. I løbet af sin professionelle karriere har han tidligere spillet for HB Køge, LFA, Næstved Boldklub og AB.

Karriere 
Tobias Thomsen startede sin karriere i HB Køge, hvor han som U19-spiller i 2010 fik sin debut for HB Køges 1.hold i kampen mod Hvidovre den 22. august. Sæsonen efter blev Thomsen hevet op i Superligaen truppen og bidrog med 3 mål mod F.C. København, AC Horsens og AGF. 

I sæsonen 2012-2013 skiftede Tobias Thomsen til LFA, her blev det til 18 mål i 24 kampe, hvilket var nok til at blive holdets topscorer.

Næstved BK 
Den efterfølgende sæson tog Tobias Thomsen turen til Næstved BK, hvor han leverede 14 mål i 14 kampe og blev forårets topscorer for Næstved BK. I sommeren 2014 var Tobias Thomsen først meldt væk fra klubben, men senere i samme transfervindue skrev Tobias Thomsen under på en treårig kontrakt med Næstved BK. Klubben og spilleren valgte dog at gå hver til sit, da spilletiden var begrænset.

Akademisk Boldklub 
Den 24. juli 2015 blev det bekræftet, at Tobias Thomsen havde skrevet under på en toårig kontrakt med Akademisk Boldklub. Her nåede spilleren at spille 51 kampe, hvor det blev til i alt 27 mål.

KR Reykjavik 
Den 1. april 2017 skrev Tobias Thomsen under på en 1-årig kontrakt med hovedstadsklubben KR Reykjavik. Tobias Thomsen gjorde sig positivt bemærket med mål i mere end hver anden kamp - 13 mål i 25 kampe, selvom klubbens lidt ustabile sæson blev afsluttet med en plads udenfor top 3.

Han blev den 31. januar 2018 udlejet til Valur.

Referencer

Eksterne henvisninger 
 Tobias Thomsens profil på HB Køges hjemmeside 

Fodboldspillere fra Danmark
Fodboldspillere fra HB Køge
Fodboldspillere fra Næstved BK
Fodboldspillere fra Akademisk Boldklub
Fodboldspillere fra Knattspyrnufélag Reykjavíkur
Fodboldspillere fra Valur
Werner Studio

Werner Studio - også omtalt som "Werner studie" eller blot "Werner", var et dansk pladestudie, der blev etableret i første halvdel af 70'erne af den i Danmark bosatte schweiziske radiotekniker Werner Scherrer. Studiet hed oprindelig "Werner Demo-Studio" og lå på Holger Danskes Vej på Frederiksberg. I de tidlige år var det et primitivt studie med æggebakker på væggene som lyddæmpning og kun med fire spor, idet man anvendte to almindelige tosporsbåndoptagere, der var synkroniserede. Under disse forhold indspilledes bl.a. C.V. Jørgensens to første plader, En Stynet Strejfer (1974) og T-shirts, Terylenebukser & Gummisko (1975).

I 1976 kom musikerne Michael Bruun og Henrik Bødtcher ind i ejerkredsen, og studiet blev flyttet til Frederikssundsvej 60C i København NV, hvor det blev udbygget til et fuldt professionelt 24-spors studie. På denne adresse og i studiets mobile enhed, Werner Mobile Studio, indspilledes i de følgende knap 10 år en lang række af datidens største danske pop- og rockhits  med Werner Scherrer eller Michael Bruun bag mixerpultens knapper, sidstnævnte ofte som producer. 

I 1985 blev studiet digitaliseret som et af de første danske pladestudier, og flyttede i den forbindelse til større lokaler på Rentemestervej 25, hvor man bl.a. indspillede Danmarks mest solgte single, fodboldsangen Re-Sepp-ten i 1986. På dette tidspunkt havde studieejerne stiftet eget pladeselskab, Replay Records, og mange af indspilningerne i denne periode foregik for ejernes eget selskab. Dette fik konsekvenser, da krisen i musikbranchen satte ind i starten af 1990'erne. Krisen ramte Replay Records, som måtte gå betalingsstandsning, og blev overtaget af Bent Fabricius-Bjerre's Metronome Productions. Disse begivenheder førte også til økonomiske problemer for Werner Studio, og i år 2000 blev studiet solgt til Boe Larsen, der omdøbte det til MillFactory.

Blandt de danske kunstnere, der har indspillet i Werner Studio i tidens løb, kan nævnes C.V. Jørgensen, Sebastian, Halberg Larsen, Johnny Madsen, Aske Bentzon, Lis Sørensen, Dodo & the dodos, tv-2, Rocazino, Laid Back, Kim Larsen, Klaus Kjellerup, Lars Muhl,Østkyst Hustlers, Anne Dorte Michelsen, Pretty Maids, samt Tøsedrengene.

Noter

Litteratur 
 Bille, Torben (red. 1997): Politikens Dansk Rock – 1956-1997. København: Politikens Forlag.
 Martinov, Niels (2007): C. V. Jørgensen – En biografi om den danske rockpoet. København: People's Press.

Eksterne henvisninger 
 Hjemmeside for MillFactory

Pladestudier
FIFA 97

FIFA 97 (eller kendt som FIFA Soccer 97 i USA) er et videospil, som er udgivet af EA Sports og udviklet af EA Canada.
Spillet er den fjerde i FIFA-serien som er udgivet af EA Sports og den anden som har 3D og brugen af "Virtual Stadion".
Modsat den første spil med 3D og "Virtual Stadion", har den også 2D til PlayStation og PC.

Spillet 
Spillet indeholder det samme som de andre, men den nyeste er at, der er en ny indendørs fodbold (bedre kendt som futsal).
Så har den 32-bit AI som bliver mest anvendt, når man laver bevægelser (som driblinger).
Der er flere ligaer som den engelske, italienske, franske, tyske, hollandske, skotske, malaysisk og amerikanske ligaer, samt fiktive klubber som består af dem, som var med til at, udvikle spillet som Penny Lee og Bruce McMillan.
Spillet har også kommentar, som består af John Motson og Andy Gray (som stadig er kommentar).

Sange 
FIFA 97 har 10 sange som er fortaget af selve EA Sports.

Anmeldelse 
Både Play Magazine i Issue 15 og officielle England PlayStation Magazine samme sted har bedømt PlayStation-versionen af spillet på samme måde med en score på 70 % og 7/10 hhv. Når man sammenligner spillet med FIFA 96 sagde de, at "Grafisk var bedre, men spillet er værre". Gamespot scorede pc-versionen 8.2/10.

Computerspil fra 1996
97
Game Boy-spil
DOS-spil
PlayStation-spil
Sega Mega Drive-spil
Sega Saturn-spil
SNES-spil
Windows-spil
Codex Basilensis

Codex Basilensis (E/07) er et bibelhåndskrift fra det 8. århundrede.

Skriftet er på græsk og indeholder det meste af de fire evangelier. Det består af 318 blade (23 x 16,5 cm).

Håndskriftet befinder sig i dag på Universitetet i Basel (A. N. III 12).

Noter

Eksterne link og kildehenvisninger 

 Annaclara Cataldi Palau, “A Little Known Manuscript of the Gospels in ‘Maiuscola biblica’: Basil. Gr A. N. III. 12”, Byzantion 74 (2004): 463-516.
 Robert Waltz, Codex Basilensis E (07): at the Encyclopedia of Textual Criticism.
 

Bibeludgaver
Hellige skrifter
Bibelske manuskripter fra det 8. århundrede
Lütschine

Lütschine er en flod i den schweiziske kanton Bern. Den er en biflod fra venstre til Aare.

Lütschine består af to næsten lige lange flodarme, Schwarzen (Sorte) Lütschine fra Grindelwald og Weissen (Hvide) Lütschine fra Lauterbrunnental. Fra Lauterbrunnental og nordpå løber Lütschine ved Interlaken ud i Brienzersee og dermed i floden Aare, som selv er en biflod til Rhinen.

Floder i Schweiz
Berner Oberland
Kanton Bern
Puk Recording Studios

Puk Recording Studios, også omtalt som Puk-studiet eller blot Puk, er et dansk pladestudie beliggende i Gjerlev nær Randers. Det har siden starten i 1980'erne været benyttet af en del internationale musiknavne, heriblandt Judas Priest, George Michael, Depeche Mode og Elton John, samt et stort antal danske musikere, blandt andet Tv-2, September, Kashmir og Nephew.. Studiet har foruden indspilningsfaciliteter også et med hotel.

Puk Recording Studios blev stiftet i slutningen af 1970'erne af John "Puk" Quist og Birte Quist (Sørensen) i Birtes nedlagte landejendom ved Gjerlev. Puk og Birte Quist opbyggede studiet til dets nuværende størrelse midt i 1980'erne med støtte fra blandt andet studieteknikeren Nete Ramlau-Hansen og andre fra området.

Studiet blev omdannet til aktieselskab og Puk og Birte Quist forblev i ledelsen frem til 1991, hvor kreditorerne satte studierne i betalingsstandsning, som senere ledte til konkurs. Studiet har dog ikke på noget tidspunkt været lukket, men har opretholdt driften ved overtagelserne.

Peter Klokker Fink Iversen blev i 1984 ansat som lydtekniker og senere som teknisk chef og stod for den tekniske opbygning af begge de internationale studier, som blev søsat i 1985. Samtidigt med Iversen ansatte man også Mogens Balle som studiemanager, og Balle lykkedes med at få kendskabet til studierne udbredt via mange gode artikler i internationale studiemagasiner og via benhårdt opsøgningsarbejde. Balle har stærke sprogegenskaber, hvilket var essentielt i en international lancering. Balle forlod studierne i 1988, mens Iversen i 1991 overtog den daglige ledelse.

I 1992 overtog Peter Klokker Fink iversen driften af studiet i et nyt aktieselskab, som var ejet af Iversen sammen med Replay Records og Pladecompagniet. Selskabet blev i 1994 overtaget af Pladeselskabet CMC med hovedsæde i Pandrup. Her indtrådte Iversen i CMC's ledelse, mens han stadig var chef for studiet. Hele CMC-koncernen blev i sommeren 1997 overtaget af EMI Records, og studierne dermed en del af EMI Studio Group, som også ejede Abbey Road Studios.

Peter Klokker Fink Iversen købte studierne fri af EMI Studio Group i 1999 og har ejet studierne siden. Blandt de kunstnere der for nylig har besøgt studierne, er Volbeat og Meshuggah.

Bygningerne i Gerlev, hvor Puk Recording Studios havde holdt til, brændte ned den 28. december 2020.
Før branden havde Peter Fink Iversen solgt bygningerne til virksomheden Wind Estate, og vindmøller var blevet opført ved siden af. Puk Recording Studios har nu en anden adresse i Randers-området.

Referencer

Eksterne henvisninger 
Hjemmeside

Pladestudier
Yenagoa

Yenagoa (eller Yenegoa eller Yenogua) er en by i Nigerdeltaet i den sydlige del af Nigeria. Den er administrativ hoveby for delstaten Bayelsa og befolkninger er anslået til 32.661 mennesker 2012.

Størstedelen af befolkningen hører til den etniske gruppe Ijaw. Ud over engelsk tales også sproget Izon.

Yenagoa og dens omgivelser er et af de otte Local Government Areas (LGA) i delstaten Bayelsa med et areal på 706.18 km².

Eksterne kilder og henvisninger 
 

Byer i Nigeria
Sinovel

Sinovel Wind Group Company (中文：华锐风电) er den største vindmølleproducent i Kina og den tredje største i verden. Virksomheden har hovedsæde i Beijing og er børsnoteret på Shanghai Stock Exchange og Hong Kong Stock Exchange.

Donghai Bridge Wind Farm er Kinas første havvindmøllepark. Den blev idriftsat juli 2010 og Sinovel har leveret vindmølleparkens 34 3 MW vindmøller.

Kilder

Eksterne henvisninger 
Officielle hjemmeside 

Fremstillingsvirksomheder fra Kina
Vindturbineproducenter
Virksomheder i Beijing
Etableret i 2005